Besigheidsbytjies se besigheidsplan: Ontwikkel jou besigheidsidee (Deel 1) - AfriForum
Daar is baie kinders en tieners daarbuite wat hulle eie besighede het. Om met jou eie besigheid te begin, het jy eerstens 'n uitstekende idee vir 'n besigheid nodig en tweedens 'n soliede besigheidsplan. Die opstel van 'n besigheidsplan kan gekompliseerd raak, maar dit hoef ook nie te wees nie. Solank jou besigheidsplan 'n paar noodsaaklikhede bevat, het jy alles wat jy nodig het om te begin. Aangesien die Maart-/April-vakansie hierdie jaar 'n bietjie langer is as gewoonlik, maak sommer nou al van die ekstra tyd gebruik om aan jou besigheid te werk en maak seker dat jy tussen 1 April en 31 Julie 2020 vir AfriForum en AfriVriendelik se Besigheidsbytjies-entrepreneurskompetisie inskryf. Hierdie kompetisie word aanlyn bestuur op www.besigheidsbytjies.co.za en inskrywings is absoluut gratis. Laerskoolleerders en Graad 8- en 9-leerders kan hiervoor inskryf. Daar is groot pryse op die spel!
Hier is 'n paar wenke om jou besigheidsidee vorm te gee:
Deel 1: Ontwikkel jou besigheidsidee
1. Skryf 'n besigheidsplan neer
In 'n besigheidsplan word daar uiteengesit hoe jou besigheid 'n wins gaan maak en watter tipe produkte of dienste jy gaan verskaf. Die opstel van 'n besigheidsplan kan jou help om jou besigheid so te beplan sodat jy nie net blindelings werk nie, maar na 'n doel toe werk. Dit kan jou ook help om die koste van die opstel asook die bestuur van jou besigheid te bepaal sodat daar nie onverwagse kostes opduik nie. 'n Besigheidsplan sal ook vir ander en vir jouself wys dat jy regtig ernstig is om 'n besigheid te begin.
2. Skryf al jou moontlike besigheidsidees neer
Dink aan al die spesiale vaardighede wat jy het en oorweeg ook die tipe besigheid wat 'n produk/diens sal voorsien wat jou dorp of gemeenskap nodig het. Jy moet ook dink aan die hoeveelheid vrye tyd wat jy in jou daaglikse skedule het om jou aan jou besigheid te bestee.
3. Besluit of jy 'n produk wil verkoop of 'n diens wil verskaf
Voorbeelde van produkgedrewe besighede: koekies bak, die bou van voëlhuisies, die maak van geskenkmandjies, verkoop van lekkers, die skep van geskenkkaartjies, of om hondjie-lekkernye te maak.
Voorbeelde van diensgedrewe besighede: om karre te was, troeteldiere op te pas, babas of klein kinders op te pas, huise skoon te maak, mense se honde te vat vir 'n stappie, grasperke te versorg (sny iemand se gras), rekenaars te herstel, of om rekenaarvaardighede vir ouer mense te leer, om net 'n paar moontlikhede te noem.
4. Kies die idee wat die beste by jou vaardighede pas
5. Besluit op 'n naam vir jou besigheid
6. Skryf 'n kort paragraaf oor wat jou besigheidsidee en -doelwitte behels
Beskryf wat jy gaan bied en waarom jou besigheid 'n goeie idee is.
Lys ook enige spesifieke doelstellings vir jou besigheid.
Laai gerus gratis AfriForum en AfriVriendelik se Besigheidsbytjiegids hier af waar jy solank aan jou besigheidsplan kan begin werk: https://www.besigheidsbytjies.co.za/wp-content/uploads/2020/03/Besigheidsbytjie-gids.pdf.
Post Tags:	#entrepreneur#idee#leerder#onderneming#plan
AFKNOUERY ONDER KINDERS IN SENTRUMS VIR VROEË KINDERONTWIKKELING
DeurAfriForum	 19/07/2021 01/09/2021
Deur Leandie Bräsler Dan Olweus, 'n voorstander in die voorkoming van afknouery, sê dit is beter om vroeër eerder as…
Lees meer AFKNOUERY ONDER KINDERS IN SENTRUMS VIR VROEË KINDERONTWIKKELINGContinue
Deur	 06/02/2020 05/10/2021
Lees meer Onthou Retief en Dingaan …!Continue
Ander Blogs | Blogs | Meningstukke | Uncategorized
DeurAfriForum	 07/07/2021 01/09/2021
Dr. Eugene Brink Die ouditeur-generaal, Tsakani Maluleke, het onlangs haar jongste ouditresultate vir 2019/2020 oor plaaslike regering bekendgemaak. Weereens skets…
Lees meer MUNISIPALE SKURKE MOET BOET VIR HUL WANGEDRAG!Continue
Deur Alana Bailey In Maart vanjaar het die agtiende Internasionale Konferensie oor Minderheidstale (ook bekend as ICML 2021) plaasgevind. Die…